ທ່ານ ທ​ຣຳ ປະ​ກາດ​ວ່າ ຫົວ​ໜ້າ​ກຸ່ມ IS ຕາຍ​ແລ້ວ
ຊາກ​ສົບ​ຂອງ​ທ້າວ ແບັກ​ດາ​ດີ ໄດ້​ຖືກ​ລະ​ບຸ​ຕົວ​ຢ່າງ​ແນ່ນອນ​ພາຍ​ໃນ 15 ນາ​ທີ, ອີງ​ຕາມ​ທ່ານ ທ​ຣຳ.
ການປະຕິບັດການກອງກຳລັງທະຫານພິເສດ ສະຫະລັດ ໃນພາກຕາເວັນຕົກສຽງເໜືອຂອງ ຊີເຣຍ ໄດ້ປະສົບຄວາມສຳເລັດໃນການແນເປົ້າໃສ່ ແລະ ກຳຈັດ ຫົວໜ້າກຸ່ມ ລັດອິສລາມ ທ້າວ ອາບູ ບາກາ ອາລ ແບກດາດີ ຢ່າງຮຸນແຮງ, ປະທານາທິບໍດີ ດໍໂນລ ທຣຳ ໄດ້ປະກາດຜ່ານການກ່າວຄຳປາໄສທາງໂທລະພາບທີ່ອອກກາດທົ່ວປະເທດ ທ່ານ ທຣຳ ໄດ້ກ່າວ, ຈາກຫ້ອງການທູດຂອງທຳນຽບຂາວວ່າ “ມື້ຄືນນີ້ ສະຫະລັດ ໄດ້ນຳເອົາຫົວໜ້າກໍ່ການຮ້າຍໝາຍເລກນຶ່ງຂອງໂລກມາລົງໂທດ ” ທ່ານໄດ້ອະທິບາຍວ່າ ຫົວໜ້າກຸ່ມ IS ໄດ້ລະເບີດເສື້ອກັກສະຫຼະຊີບຢູ່ໃນອຸໂມງແຫ່ງນຶ່ງ, ພ້ອມກັບສັງຫານລູກຂອງລາວສາມຄົນດ້ວຍ ທ່ານ ທຣຳ ໄດ້ກ່າວວ່າ “ເວລາທີ່ລາວລະເບີດຕົນເອງນັ້ນ, ອຸໂມງໄດ້ພັງລົງ ” ທ່ານໄດ້ກ່າວວ່າ “ບໍ່ມີເຈົ້າໜ້າທີ່ ສະຫະລັດ ຄົນໃດເສຍຊີວິດໃນການປະຕິບັດການນັ້ນ,” ແຕ່ນັກຮົບຂອງທ້າວ ອາລ-ແບັກດາດີ ຈຳນວນຫຼາຍໄດ້ຖືກຂ້າຕາຍ ແລະ ຄົນອື່ນໆຖືກຈັບ ທ່ານເວົ້າວ່າຫົວໜ້າກຸ່ມລັດອິສລາມ, ຜູ້ທີ່ໄດ້ລີ້ຢູ່ໃນອຸໂມງໄດ້ພະຍາຍາມຫຼົບໜີ, “ລາວໄດ້ຮ້ອງ, ໄຫ້ ແລະ ສະອື້ນ” ໃນຊ່ວງເວລາສຸດທ້າຍຂອງລາວ ທ່ານໄດ້ກ່າວຕື່ມວ່າ “ລາວໄດ້ຕາຍຄືກັບໂຕໝາ ລາວໄດ້ຕາຍຄືກັບຄົນຂີ້ຂາດຕາຂາວ ” ຊາກສົບຂອງທ້າວ ແບັກດາດີ ໄດ້ຖືກລະບຸຕົວຢ່າງແນ່ນອນພາຍໃນ 15 ນາທີ, ອີງຕາມທ່ານ ທຣຳ ທ່ານ ທຣຳ ໄດ້ອະທິບາຍເມື່ອຖືກຖາມ ກ່ຽວກັບ ການລະບຸຕົວໂດຍບັນດານັກຂ່າວວ່າ “ເຂົາເຈົ້າມີ DNA ຂອງລາວ ແລະ ໄດ້ນຳເອົາມັນໄປກັບເຂົາເຈົ້າພ້ອມກັບຜູ້ຊ່ຽວຊານຫ້ອງທົດລອງ ຜູ້ທີ່ໄດ້ຢູ່ນຳເຂົາເຈົ້າ” ເພື່ອທຳການ “ທົດລອງຢູ່ໃນສະຖານທີ່” ຫຼັງຈາກໄດ້ເອົາສົບຂອງທ້າວ ແບັກດາດີ ມາ ລຸນຫຼັງໄດ້ເກັບກວາດອຸໂມງ “ທາງຕັນນັ້ນ” ທ່ານໄດ້ຕອບຄຳຖາມເມື່ອຖືກຖາມ ກ່ຽວກັບ ຜູ້ທີ່ຈະມາສືບທອດຕຳແໜ່ງຂອງຫົວໜ້າກຸ່ມ IS ວ່າ “ພວກເຮົາໄດ້ຈັບຕາເບິ່ງພວກເຂົາແລ້ວ ” ກອງກຳລັງປະຊາທິປະໄຕ ຊີເຣຍ ທີ່ນຳໜ້າໂດຍຊາວ ເຄີດ ໄດ້ກ່າວວ່າ ໂຄສົກຂອງກຸ່ມ IS ແລະ “ມືຂວາຂອງທ້າວ ແບັກດາດີ” ທ້າວ ອາບູ ຮາສຊານ ອາລ-ມູຮາເຈຍ, ໄດ້ຖືກຂ້າຕາຍໃນການປະຕິບັດການຂອງ ສະຫະລັດ ເຊັ່ນກັນ ບັນດາເຈົ້າໜ້າທີ່ ສະຫະລັດ ຍັງບໍ່ໄດ້ຢືນຢັນການຕາຍຂອງລາວເທື່ອ ເມື່ອທ່ານ ທຣຳ ຖືກຖາມວ່າທ່ານໄດ້ແຈ້ງໃຫ້ປະທານສະພາຕ່ຳສັງກັດພັກເດໂມແຄຣັດ ທ່ານນາງ ແນນຊີ ເພໂລຊີ ຊາບກ່ຽວກັບການບຸກໂຈມຕີນັ້ນຫຼືບໍ່, ທ່ານໄດ້ຕອບວ່າ “ຂ້າພະເຈົ້າຢາກຮັບປະກັນວ່າເລື່ອງນີ້ຈະຖືກເກັບເປັນຄວາມລັບ,” ໂດຍຕຳໜິ ກ່ຽວກັບ ການປ່ອຍຂ່າວໃນ ວໍຊິງຕັນ ເຮລິຄັອບເຕີ ສະຫະລັດ 8 ລຳ ໄດ້ປະເຊີນກັບການຖືກຍິງປືນໃສ່ໃນທ້ອງຖິ່ນ ໃນຂະນະທີ່ເຂົາເຈົ້າໄດ້ເຄື່ອນເຂົ້າໃກ້ສະຖານທີ່ບຸກໂຈມຕີ, ອີງຕາມການກ່າວຂອງທ່ານ ທຣຳ, ຜູ້ທີ່ໄດ້ກ່າວວ່າ “ການຍຶງປືນດັ່ງກ່າວ ໄດ້ຖືກກຳຈັດໄປໃນທັນທີ ” "He died like a dog He died like a coward," added Trump